# Challenge Desgrange-Colombo

Challenge Desgrange-Colombo :
| Orokortasunak ||
| Kirola | Errepideko txirrindularitza |
| Sorrera | 1948 |
| Desagertzea | 1958 |
| Ekitaldi kopurua | 11 (urtea: 1958) |
| Mota | Kirol txapelketa |
| Antolatzailea | L'Équipe |
| Palmaresa ||
| Azken garailea | Fred de Bruyne |
| Garaipen gehien lortu duena | Fred de Bruyne Ferdinand Kübler (3 garaipen) |
| Dokumentazioa ||
Challenge Desgrange-Colombo denboraldi bakoitzeko txirrindulari onena saritzeko sailkapen bat izan zen 1948 eta 1958 artean. Bigarren Mundu Gerra amaitzean, munduko txirrindulari onenak saritzeko lehenbiziko ideiak sortzen hasi ziren. Horrela sortu zen Desgrange-Colombo Challengea (txirrindularitza munduan aski ezagunak ziren Henri Desgrange frantziarra eta Emilio Colombo italiarraren omenez). Sailkapen berri hau L'Équipe, La Gazzetta dello Sport, Het Nieuwsblad-Sportwereld eta Les Sports egunkariek antolatua izan zen.
Challenge honetarako puntuak, hurrengo probetako sailkapenetan lortzen ziren: Frantziako Tourra, Italiako Giroa, Milan-San Remo, Paris-Roubaix, Flandriako Tourra, La Flèche Wallonne, Paris-Brusela, Paris-Tours eta Lombardiako Giroa. Zerrenda honi, 1949an Suitzako Itzulia gehitu zitzaion, 1951n Lieja-Bastogne-Lieja eta 1958an Espainiako Vuelta.
Txirrindulariek, antolatzaile bakoitzeko (Belgika, Frantzia eta Italia) gutxienez hiru lasterketetako batean parte hartu behar zuten, sailkapenean agertzeko. Sailkapen honen helburuetako bat, garaiko txirrindulari onenei, Desgrange-Colombo osatzen zuten lasterketetan parte hartzeko presioa egitea zen.
Lehen garailea Briek Schotte belgikarra izan zen (1948ko Flandriako Tourra eta Munduko errepideko txapelketa irabazi zituena). Ferdi Kübler suitzarrak hiru aldiz irabazi zuen Challengea (1950, 1952 eta 1954), Fred De Bruyne bezala, azken hiru edizioetan gailendu zena.
Desgrange-Colombo Challengea 1958ko edizioa bukatzean amaitu eta aurrerantzean Super Prestige Pernodek ordezkatu zuen.

## Palmaresa

| Urtea | Garailea | Bigarrena | Hirugarrena | Laugarrena | Bostgarrena |
| 1948 | BEL Briek Schotte | ITA Fermo Camellini | ITA Gino Bartali | ITA Fiorenzo Magni | ITA Vito Ortelli |
| 1949 | ITA Fausto Coppi | ITA Gino Bartali | ITA Fiorenzo Magni | ITA Nado Logli | ITA Adolfo Leoni |
| 1950 | SUI Ferdi Kübler | ITA Fiorenzo Magni | SUI Hugo Koblet | ITA Fausto Coppi | ITA Gino Bartali |
| 1951 | FRA Louison Bobet | SUI Ferdi Kübler | ITA Fiorenzo Magni | SUI Hugo Koblet | ITA Gino Bartali |
| 1952 | SUI Ferdi Kübler | ITA Fausto Coppi | BEL Stan Ockers | BEL Briek Schotte | FRA Jean Robic |
| 1953 | ITA Loretto Petrucci | FRA Louison Bobet | BEL Stan Ockers | ITA Pasquale Fornara | SUI Ferdi Kübler |
| 1954 | SUI Ferdi Kübler | BEL Raymond Impanis | FRA Louison Bobet | BEL Germain Derycke | BEL Roger Decock |
| 1955 | BEL Stan Ockers | FRA Louison Bobet | BEL Jean Brankart | SUI Hugo Koblet | BEL Germain Derycke |
| 1956 | BEL Fred De Bruyne | BEL Stan Ockers | FRA Jean Forestier | BEL André Vlayen | FRA Louison Bobet |
| 1957 | BEL Fred De Bruyne | BEL Raymond Impanis | ITA Gastone Nencini | FRA Louison Bobet | Miguel Poblet |
| 1958 | BEL Fred De Bruyne | BEL Rik Van Looy | FRA Jacques Anquetil | Miguel Poblet | ITA Ercole Baldini |

## Kanpo estekak

* Desgrange-Colombo Challengearen palmaresa memoire-du-cyclisme.eu
* Datuak: Q1060092